Жалба, подадена на 2 август 2024 г. — Vintae Luxury Wine Specialists/EUIPO — Grande Vitae (VITAE)
(Дело T-402/24)
Език на жалбата: английски
Страни
Жалбоподател: Vintae Luxury Wine Specialists SLU (Логроньо, Испания) (представители: L. Broschat García и L. Polo Flores, lawyers)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Grande Vitae GmbH (Делменхорст, Германия)
Данни за производството пред EUIPO
Притежател на спорната марка: другата страна в производството пред апелативния състав
Спорна марка: словна марка на Европейския съюз „VITAE“ — марка на Европейския съюз № 1 769 314
Производство пред EUIPO: производство по отмяна
Обжалвано решение: решение на първи апелативен състав на EUIPO от 3 юни 2024 г. по преписка R 1156/2023-1
Искания
Жалбоподателят моли Общия съд:
да отмени обжалваното решение,
да разпореди на EUIPO да отмени спорната марка поради липса на реално използване,
да осъди EUIPO и другата страна в производството пред апелативния състав да заплатят съдебните разноски, направени в производството пред Общия съд и в производството пред апелативния състав.
Изложени основания
Нарушение на член 19 от Делегиран регламент (ЕС) 2018/625 на Комисията,
Нарушение на член 58, параграф 1, буква а) от Регламент (ЕС) 2017/1001 на Европейския парламент и на Съвета.
____________